Ο **Αντρέα Ράγγι** (γεννημένος στις 24 Ιουνίου 1984) είναι Ιταλός ποδοσφαιριστής ο οποίος αγωνίζεται στην θέση του δεξιού αμυντικού για λογαριασμό της ΑΣ Μονακό.

Καριέρα
-------

### Έμπολι

Ξεκίνησε την ποδοσφαιρική του καριέρα από την Έμπολι, όπου πέρασε συνολικά τέσσερα χρόνια αγωνιζόμενος με την πρώτη ομάδα του συλλόγου.

### Παλέρμο

Στις 28 Μαΐου 2008, η Έμπολι ΦΚ γνωστοποίησε την πώλησή του στην Παλέρμο έναντι ποσού της τάξεως των €7 εκατομμυρίων, με τον παίκτη να βάζει την υπογραφή του σε συμβόλαιο διάρκειας τεσσάρων ετών.

Η αποτυχία του να καταφέρει να προσαρμοστεί και να βρει μια θέση στο αρχικό σχήμα του συλλόγου οδήγησαν την Παλέρμο στο να στείλει τον Ράγγι ως δανεικό σε διάφορες ομάδες: τον Ιανουάριο του 2009 ο Ράγγι παραχωρήθηκε στην ΟΚ Σαμπντόρια, ενώ στη συνέχεια πέρασε το σύνολο της σεζόν 2009–10 αγωνιζόμενος με την Μπολόνια.

#### Μπάρι

Τον Ιούλιο του 2010, έγινε γνωστό ότι παραχωρήθηκε για τρίτη φορά ως δανεικός, αυτή την φορά στην Μπάρι. Τέθηκε εκτός ομάδας από τον Τζιαμπιέρο Βεντούρα στα μέσα της σεζόν, ο οποίος περίμενε από τον Ράγγι να αγωνιστεί στην θέση του κεντρικού αμυντικού, κάτι το οποίο δεν συνέβη ποτέ. Αντίθετα, ο Ράγγι αγωνίστηκε ως δεξιός αμυντικός, καθώς ο Αντρέα Μασιέλλο, αρχικά αγωνιζόμενος στο δεξί πλευρό της άμυνας, διατηρήθηκε στην θέση του κεντρικού αμυντικού, θέση στην οποία και αγωνιζόταν από τον Ιανουάριο του 2010. Αγωνίστηκε επίσης ως αριστερός αμυντικός, προκειμένου να καλύψει το κενό του Αλεσσάντρο Παρίζι σε αναμέτρηση απέναντι στην ΑΣ Ρόμα στις 12 Δεκεμβρίου (16η αγωνιστική του ιταλικού πρωταθλήματος), παραμένοντας να αγωνίζεται έκτοτε στο αριστερό πλευρό της άμυνας για την 17η, 18η και 19η αγωνιστική, χωρίς ωστόσο να αγωνιστεί σε αναμέτρηση απέναντι στην Γιουβέντους. Για την 21η αγωνιστική του πρωταθλήματος, επέστρεψε στην θέση του δεξιού αμυντικού για να επιστρέψει στην αριστερή πλευρά της άμυνας την αμέσως επόμενη αγωνιστική. Μετά το πέρας της χειμερινής μεταγραφικής περιόδου, ο Παρίζι και ο Μασιέλλο επέστρεψαν στις αρχικές τους θέσεις στα δύο άκρα της αμυντικής γραμμής της ομάδας, μετά την απόκτηση του κεντρικού αμυντικού Καμίλ Γκλικ. Ο Ράγγι κατηγόρησε τον Βεντούρα για το γεγονός ότι δεν τον χρησιμοποιούσε σωστά, σε συνέντευξη που έδωσε λίγο καιρό μετά την απομάκρυνση του τελευταίου από την τεχνική ηγεσία της Μπάρι. Υπό τις οδηγίες του Βεντούρα, ξεκίνησε 11 φορές ως βασικός στην Σέριε Α και μονάχα 3 φορές υπό τον Μπορτόλο Μούττι, ο οποίος και τον διαδέχθηκε.

### Μπολόνια

Τον επόμενο Αύγουστο μεταγράφηκε οριστικά στην Μπολόνια, έναντι ποσού της τάξεως των €200.000.

### Μονακό

Τον Ιούλιο του 2012 έβαλε την υπογραφή του σε συμβόλαιο διάρκειας τριών ετών με την Μονακό.

Διεθνής
-------

Πραγματοποίησε το ντεμπούτο του με την ηλικιακή κατηγορία U-21 σε μία αναμέτρηση απέναντι στην Εθνική Αγγλίας U-21 τον Μάρτιο του 2007.

Διακρίσεις
----------

Μέλος της καλύτερης ενδεκάδας της σεζόν για την σεζόν 2012-13 της Λιγκ 2.

Παραπομπές
----------

1. ↑  «Ceduto Andrea Raggi». Empoli FC. 28 Μαΐου 2008. Αρχειοθετήθηκε από το πρωτότυπο στις 2008-06-01.. Ανακτήθηκε στις 28 Μαΐου 2008.
2. ↑  «DICHIARAZIONE DI ZAMPARINI» (στα Ιταλικά). *US Città di Palermo* (ilpalermocalcio.it). 2 Σεπτεμβρίου 2008. Αρχειοθετήθηκε από το πρωτότυπο στις 2009-04-29.. Ανακτήθηκε στις 14 Μαρτίου 2010.
3. ↑  «MOVIMENTI IN USCITA DEL PALERMO» (στα Italian). US Città di Palermo. 16 Ιουλίου 2010. Αρχειοθετήθηκε από το πρωτότυπο στις 2010-07-21.. Ανακτήθηκε στις 18 Ιουλίου 2010.
4. ↑  «Raggi rages at ex-Bari boss». *Football-Italia*. 14 Απριλίου 2011. Αρχειοθετήθηκε από το πρωτότυπο στις 2011-07-29.. Ανακτήθηκε στις 29 Ιουλίου 2011.
5. ↑  «Andrea Raggi al Bologna [Andrea Raggi to Bologna]» (στα Ιταλικά). US Città di Palermo. 24 Αυγούστου 2011. Αρχειοθετήθηκε από το πρωτότυπο στις 2012-04-05.. Ανακτήθηκε στις 24 Αυγούστου 2011.
6. ↑  US Città di Palermo SpA Report and Accounts on 30 June 2012 (Ιταλικά)

Εξωτερικοί Σύνδεσμοι
--------------------

* Προφίλ στο Football.it (Ιταλικά)
* Soccerway